CELEX: 32012H0090
Language: el
Date: 2012-02-14 00:00:00
Title: 2012/90/ΕΕ: Σύσταση της Επιτροπής, της 14ης Φεβρουαρίου 2012 , σχετικά με κατευθυντήριες γραμμές για την παρουσίαση των πληροφοριών για την αναγνώριση των παρτίδων του δασικού πολλαπλασιαστικού υλικού και των πληροφοριών που πρέπει να παρέχονται στην ετικέτα ή το έγγραφο του προμηθευτή

16.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 43/38
            
         ΣΫΣΤΑΣΗ ΤΗΣ ΕΠΙΤΡΟΠΉΣ
   της 14ης Φεβρουαρίου 2012
   σχετικά με κατευθυντήριες γραμμές για την παρουσίαση των πληροφοριών για την αναγνώριση των παρτίδων του δασικού πολλαπλασιαστικού υλικού και των πληροφοριών που πρέπει να παρέχονται στην ετικέτα ή το έγγραφο του προμηθευτή
   (2012/90/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:
   
               (1)
            
            
               Το άρθρο 13 της οδηγίας 1999/105/ΕΚ του Συμβουλίου, της 22ας Δεκεμβρίου 1999, σχετικά με την εμπορία του δασικού πολλαπλασιαστικού υλικού (1) καθορίζει τις πληροφορίες που πρέπει να χρησιμοποιούνται για την αναγνώριση κάθε παρτίδας δασικού πολλαπλασιαστικού υλικού (στο εξής «FRM»). Περαιτέρω, το άρθρο 14 της εν λόγω οδηγίας ορίζει τις πληροφορίες που πρέπει να αναγράφονται στην ετικέτα ή το έγγραφο του προμηθευτή. Ωστόσο δεν έχουν θεσπιστεί κανόνες όσον αφορά την παρουσίαση των εν λόγω πληροφοριών.
            
         
               (2)
            
            
               Ως εκ τούτου, ο τρόπος παρουσίασης αυτών των πληροφοριών στην ετικέτα ή το έγγραφο του προμηθευτή ποικίλλει σημαντικά σε ολόκληρη την Ένωση. Διάφορα κράτη μέλη και ενδιαφερόμενα μέρη ανέφεραν ότι, λόγω της χρήσης διαφορετικών γλωσσών και μορφών παρουσίασης, οι ετικέτες ή τα έγγραφα του προμηθευτή συχνά δεν είναι κατανοητά με τον ίδιο τρόπο από τα ενδιαφερόμενα μέρη που εμπλέκονται στο εμπόριο μεταξύ κρατών μελών.
            
         
               (3)
            
            
               Ωστόσο, η οδηγία 1999/105/ΕΚ δεν περιέχει νομική βάση που να επιτρέπει στην Επιτροπή να θεσπίσει νομικά δεσμευτικές διατάξεις για την εναρμόνιση της ετικέτας ή του εγγράφου του προμηθευτή, έτσι ώστε να περιοριστούν αυτές οι δυσκολίες. Ως εκ τούτου, κρίνεται σκόπιμο να εκδοθούν κατευθυντήριες γραμμές σχετικά με την παρουσίαση των πληροφοριών οι οποίες πρέπει να αναγράφονται στην ετικέτα ή το έγγραφο του προμηθευτή έτσι ώστε να διευκολύνεται η κατανόηση των εν λόγω πληροφοριών σε όλα τα κράτη μέλη.
            
         
               (4)
            
            
               Σύμφωνα με το άρθρο 1 του κανονισμού (ΕΚ) αριθ. 1598/2002 της Επιτροπής, της 6ης Σεπτεμβρίου 2002, για τη θέσπιση λεπτομερών κανόνων εφαρμογής της οδηγίας 1999/105/ΕΚ του Συμβουλίου όσον αφορά την παροχή αμοιβαίας διοικητικής συνδρομής από τους επίσημους φορείς (2), σε περίπτωση μεταφοράς δασικού πολλαπλασιαστικού υλικού από ένα κράτος μέλος σε άλλο, ο επίσημος φορέας του κράτους μέλους στο οποίο είναι εγκατεστημένος ο προμηθευτής ενημερώνει τον επίσημο φορέα του κράτους μέλους στον οποίο είναι εγκατεστημένος ο παραλήπτης. Οι εν λόγω πληροφορίες πρέπει να παρέχονται μέσω ενός «εγγράφου πληροφοριών» σε τυποποιημένη μορφή όσον αφορά τον τρόπο παρουσίασης αυτών των πληροφοριών, συμπεριλαμβανομένης, όπως ορίζεται στο παράρτημα του εν λόγω κανονισμού, της χρήσης ενός εναρμονισμένου κώδικα για την αναγνώριση των διαφόρων ειδών.
            
         
               (5)
            
            
               Δεδομένου ότι δεν διαπιστώθηκαν δυσκολίες όσον αφορά τη χρήση αυτού του «εγγράφου πληροφοριών» και ότι ορισμένες από τις πληροφορίες, οι οποίες σύμφωνα με το άρθρο 14 της οδηγίας 1999/105/ΕΚ πρέπει να αναγράφονται στην ετικέτα ή το έγγραφο του προμηθευτή, απαιτούνται επίσης σύμφωνα με το άρθρο 1 του κανονισμού (ΕΚ) αριθ. 1598/2002 για το «έγγραφο πληροφοριών», θεωρείται σκόπιμο να προταθεί η χρήση ενός αριθμητικού κώδικα για την αναγνώριση των διαφόρων ειδών στην ετικέτα ή το έγγραφο του προμηθευτή όμοιου με εκείνον που καθορίζεται στο παράρτημα του κανονισμού (ΕΚ) αριθ. 1598/2002.
            
         
               (6)
            
            
               Η ακολουθία και το περιεχόμενο των κωδικών που καθορίζονται στις παρούσες κατευθυντήριες γραμμές θα πρέπει ωστόσο να βασίζονται στις απαιτήσεις για την εμπορία των παρτίδων δασικού πολλαπλασιαστικού υλικού και το περιεχόμενο της ετικέτας ή του εγγράφου του προμηθευτή όπως προβλέπεται στα άρθρα 13 και 14 της οδηγίας 1999/105/ΕΚ.
            
         
               (7)
            
            
               Οι παρούσες κατευθυντήριες γραμμές πρέπει να λαμβάνουν υπόψη τις διαφορές που αναφέρονται στην αιτιολογική σκέψη 2, για τη διευκόλυνση του εμπορίου και την ανταλλαγή πληροφοριών.
            
         
               (8)
            
            
               Τα εθνικά μέτρα που λαμβάνονται από τα κράτη μέλη σύμφωνα με την παρούσα σύσταση θα πρέπει επιπλέον να θεσπιστούν με διαφανή τρόπο και να είναι ανάλογα προς τον επιδιωκόμενο στόχο,
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   
               1.
            
            
               Κατά την ανάπτυξη εθνικών μέτρων σχετικά με τον τρόπο παροχής των απαιτούμενων πληροφοριών από την ετικέτα ή το έγγραφο του προμηθευτή, όπως αναφέρεται στο άρθρο 14 της οδηγίας 1999/105/ΕΚ, τα κράτη μέλη πρέπει να λαμβάνουν υπόψη τις κατευθυντήριες γραμμές που προβλέπονται στο παράρτημα της παρούσας σύστασης.
            
         
               2.
            
            
               Η παρούσα σύσταση απευθύνεται στα κράτη μέλη.
            
         
      Βρυξέλλες, 14 Φεβρουαρίου 2012.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 11 της 15.1.2000, σ. 17.
   
      (2)  ΕΕ L 240 της 7.9.2002, σ. 39.
   
      ΠΑΡΑΡΤΗΜΑ
      A.   Γενικές αρχές για την καθιέρωση εθνικών μέτρων
      
      1.   Διαφάνεια
      
      Τα εθνικά μέτρα που αφορούν την παρουσίαση των πληροφοριών που πρέπει να παρέχονται από την ετικέτα ή το έγγραφο του προμηθευτή για την εμπορία του δασικού πολλαπλασιαστικού υλικού (στο εξής «FRM») θα πρέπει να αναπτυχθούν σε συνεργασία με όλα τα ενδιαφερόμενα μέρη και κατά τρόπο διαφανή. Τα κράτη μέλη πρέπει επίσης να εξασφαλίζουν τη συνεργασία με άλλα κράτη μέλη για να συμβάλουν στη μείωση των δυσκολιών που αντιμετωπίζουν τα ενδιαφερόμενα μέρη, ως συνέπεια των διαφορών στους τρόπους παρουσίασης των εν λόγω πληροφοριών.
      2.   Αναλογικότητα
      
      Τα εθνικά μέτρα που θεσπίζονται σύμφωνα με τη σύσταση αυτή πρέπει να είναι ανάλογα με τον σκοπό που επιδιώκεται, δηλαδή τη διευκόλυνση της κατανόησης των πληροφοριών που παρέχονται σε διάφορα μορφότυπα και γλώσσες. Τα μέτρα αυτά θα πρέπει να αποφεύγουν κάθε άσκοπη επιβάρυνση για τους ιδιοκτήτες δασών και φυτωρίων.
      Κατά την επιλογή των μέτρων θα πρέπει να λαμβάνονται υπόψη οι περιφερειακοί και τοπικοί περιορισμοί και τα χαρακτηριστικά, όπως η μορφή και το μέγεθος των επιχειρήσεων του προμηθευτή και του χρήστη, η πρόσβαση στην εμπορία, καθώς και οι πρακτικές διαχείρισης του προμηθευτή σε τοπικό, εθνικό και ενωσιακό επίπεδο. Θα πρέπει επίσης να είναι ανάλογα με τον όγκο των συναλλαγών, σύμφωνα με τις περιφερειακές και εθνικές ιδιαιτερότητες και τις ειδικές τοπικές ανάγκες για δασικό πολλαπλασιαστικό υλικό. Τα μέτρα αυτά θα μπορούσαν να θεσπιστούν ως εθνικοί κανόνες, συστάσεις ή κατευθυντήριες γραμμές που να απευθύνονται στους προμηθευτές δασικού πολλαπλασιαστικού υλικού.
      B.   Κωδικοί αναγνώρισης που αντιστοιχούν στα στοιχεία που αναγράφονται στην ετικέτα ή το έγγραφο του προμηθευτή
      
      Τα στοιχεία που πρέπει να αναγράφονται στην ετικέτα ή το έγγραφο του προμηθευτή θα πρέπει να παρουσιάζονται όπως απαριθμούνται στην αριστερή στήλη του κατωτέρω πίνακα, σύμφωνα με τη σειρά που χρησιμοποιείται στο άρθρο 13 και το άρθρο 14 της οδηγίας 1999/105/ΕΚ. Κάποια πρόσθετα στοιχεία, που αναφέρονται στο σημείο Γ μπορούν να προστεθούν, κατά περίπτωση, για την ιχνηλασιμότητα και για ενημερωτικούς σκοπούς.
      Πρέπει να χρησιμοποιούνται εναρμονισμένοι αριθμοί αναγνώρισης και να παρουσιάζονται μέσω των αριθμών και των κωδικών που αναφέρονται στη δεξιά στήλη του κατωτέρω πίνακα, ως αριθμητικές μεταφράσεις του αντίστοιχου κειμένου στην αριστερή στήλη. Καθώς οι αριθμοί αυτοί προορίζονται να διευκολύνουν την ανάκτηση και την αναγνώριση των πληροφοριών, θα πρέπει να προστεθούν σ’ αυτές τις πληροφορίες χωρίς να παραλείπονται οι πλήρεις λέξεις ή οι συντμήσεις της αριστερής στήλης, που συνήθως χρησιμοποιούνται στις ετικέτες ή τα έγγραφα των προμηθευτών.
      Ο σχετικός εναρμονισμένος κωδικός αναγνώρισης θα πρέπει να γράφεται με έντονα γράμματα πριν την ονομασία κάθε είδους που πρέπει να περιέχεται στην ετικέτα ή το έγγραφο του προμηθευτή.
      
                   
               
               
                  Αριθμός στην ετικέτα ή το έγγραφο του προμηθευτή
               
            
                  Α.   Απαιτήσεις που απαριθμούνται στο άρθρο 13 της οδηγίας 1999/105/ΕΚ
                  
               
            
                  Κωδικός και αριθμός του βασικού πιστοποιητικού
               
               
                  
                     3
                  
               
            
                  Βοτανική ονομασία
               
               
                  
                     6
                  
               
            
                  Κατηγορία
               
               
                  
                              
                                 8a
                              
                           
                           
                              «γνωστής πηγής»
                           
                        
                              
                                 8b
                              
                           
                           
                              «επιλεγμένο»
                           
                        
                              
                                 8c
                              
                           
                           
                              «προσδιορισμένο»
                           
                        
                              
                                 8d
                              
                           
                           
                              «δοκιμασμένο».
                           
                        
            
                  Σκοπός
               
               
                  
                              
                                 10a
                              
                           
                           
                              «πολυλειτουργική δασοκομία»
                           
                        
                              
                                 10b
                              
                           
                           
                              «άλλα»
                           
                        
            
                  Είδος βασικού υλικού
               
               
                  
                              
                                 9a
                              
                           
                           
                              «προέλευση σπόρου»
                           
                        
                              
                                 9b
                              
                           
                           
                              «πυκνότητα»
                           
                        
                              
                                 9c
                              
                           
                           
                              «φυτεία για σπόρους»
                           
                        
                              
                                 9d
                              
                           
                           
                              «γονείς οικογενειών»
                           
                        
                              
                                 9e
                              
                           
                           
                              «κλώνος»
                           
                        
                              
                                 9f
                              
                           
                           
                              «μείγμα κλώνων»
                           
                        
            
                  Αναφορά μητρώου ή κωδικός αναγνώρισης της περιφέρειας προέλευσης
               
               
                  
                     11
                  
               
            
                  Περιφέρεια προέλευσης — για πολλαπλασιαστικό υλικό των κατηγοριών «γνωστής πηγής» και «επιλεγμένο» ή άλλο πολλαπλασιαστικό υλικό, ανάλογα με την περίπτωση
               
               
                  
                     13
                  
               
            
                  Ανάλογα με την περίπτωση, είτε το υλικό είναι αυτόχθον ή ιθαγενές, μη αυτόχθον ή μη ιθαγενές, ή άγνωστης καταγωγής
               
               
                  
                              
                                 12a
                              
                           
                           
                              «αυτόχθον/ιθαγενές»
                           
                        
                              
                                 12b
                              
                           
                           
                              «μη αυτόχθον/μη ιθαγενές»
                           
                        
                              
                                 12c
                              
                           
                           
                              «άγνωστης καταγωγής»
                           
                        
            
                  Στην περίπτωση μονάδων σπόρου, το έτος ωρίμανσης
               
               
                  
                     17
                  
               
            
                  Ηλικία του μητρικού υλικού φυταρίων ή μοσχευμάτων, ανεξαρτήτως από το εάν προέρχονται από εντομή, μεταφύτευση ή από εμπορευματοκιβώτια
               
               
                  
                     16
                  
               
            
                  Ηλικία του μητρικού υλικού φυταρίων ή μοσχευμάτων, ανεξαρτήτως από το εάν προέρχονται από εντομή, μεταφύτευση ή από εμπορευματοκιβώτια
               
               
                  
                              
                                 7a
                              
                           
                           
                              «σπόροι»
                           
                        
                              
                                 7b
                              
                           
                           
                              «μέρη φυτών»
                           
                        
                              
                                 7c
                              
                           
                           
                              «μητρικό υλικό (γυμνή ρίζα)»
                           
                        
                              
                                 7d
                              
                           
                           
                              «μητρικό υλικό (από εμπορευματοκιβώτια)»
                           
                        
            
                  Εάν είναι γενετικώς τροποποιημένο
               
               
                  
                              
                                 18a
                              
                           
                           
                              «ναι»
                           
                        
                              
                                 18b
                              
                           
                           
                              «όχι»
                           
                        
            
                  Β.   Απαιτήσεις που απαριθμούνται στο άρθρο 14 της οδηγίας 1999/105/ΕΚ
                  
               
            
                  Αριθμός βασικού πιστοποιητικού που έχει εκδοθεί δυνάμει του άρθρου 12 της οδηγίας 1999/105/ΕΚ ή αναφορά στο άλλο έγγραφο που χορηγείται σύμφωνα με το άρθρο 12 παράγραφος 3 της εν λόγω οδηγίας
               
               
                  
                     3
                  
               
            
                  Επωνυμία του προμηθευτή
               
               
                  
                     4
                  
               
            
                  Χορηγηθείσα ποσότητα
               
               
                  
                     15
                  
               
            
                  Στην περίπτωση πολλαπλασιαστικού υλικού της κατηγορίας «δοκιμασμένο» του οποίου το βασικό υλικό έχει εγκριθεί δυνάμει του άρθρου 4 παράγραφος 5 της οδηγίας 1999/105/ΕΚ, οι λέξεις «προσωρινή έγκριση»
               
               
                  
                     8x
                  
               
            
                  Κατά πόσον το υλικό προέρχεται από αγενή πολλαπλασιασμό
               
               
                  
                              
                                 19a
                              
                           
                           
                              «ναι»
                           
                        
                              
                                 19b
                              
                           
                           
                              «όχι»
                           
                        
            
                  
                     Στην περίπτωση των σπόρων, μόνο για τις ποσότητες πέραν εκείνων που αναφέρονται στο άρθρο 14 παράγραφος 4 της οδηγίας 1999/105/ΕΚ
                  
               
            
                  Καθαρότητα: το ποσοστό ανά βάρος καθαρού σπόρου, άλλου σπόρου και αδρανών υλικών του προϊόντος που διατίθεται στην αγορά ως παρτίδα σπόρου
               
               
                  
                     22
                  
               
            
                  Το ποσοστό βλαστικής ικανότητας του καθαρού σπόρου, ή, όπου το ποσοστό βλαστικής ικανότητας είναι αδύνατο ή ανέφικτο να υπολογιστεί, το ποσοστό βιωσιμότητας που υπολογίζεται βάσει ειδικής μεθόδου
               
               
                  
                     23
                  
               
            
                  Το βάρος 1 000 καθαρών σπόρων
               
               
                  
                     24
                  
               
            
                  Ο αριθμός των σπόρων προς σπορά ανά χιλιόγραμμο του προϊόντος στην αγορά ως σπόρου ή, όταν ο αριθμός των σπόρων προς σπορά είναι αδύνατο ή ανέφικτο να υπολογιστεί, ο αριθμός των βιώσιμων σπόρων ανά χιλιόγραμμο
               
               
                  
                     25
                  
               
            
                  
                     Στην περίπτωση του είδους Populus spp. (μέρη φυτών)
                  
               
            
                  Κλάση μοσχευμάτων (EC 1/EC 2)
               
               
                  
                     26
                  
               
            
                  Κλάση φύτρων (N1/N2 – S1/S2)
               
               
                  
                     27
                  
               
            
                  Γ.   Πιθανά πρόσθετα στοιχεία για σκοπούς ιχνηλασιμότητας και για ενημερωτικούς σκοπούς
                  
               
            
                  Αριθμός εγγράφου του προμηθευτή
               
               
                  
                     1
                  
               
            
                  Εσωτερικός αριθμός παρτίδας (του προμηθευτή)
               
               
                  
                     1a
                  
               
            
                  Ημερομηνία αποστολής δασικού πολλαπλασιαστικού υλικού
               
               
                  
                     2
                  
               
            
                  Πλήρης διεύθυνση προμηθευτή
               
               
                  
                     4
                  
               
            
                  Επωνυμία και διεύθυνση του παραλήπτη
               
               
                  
                     5
                  
               
            
                  Χώρα της περιφέρειας προέλευσης ή της γεωγραφικής θέσης
               
               
                  
                     13
                  
               
            
                  Καταγωγή του βασικού υλικού, αν μη αυτόχθον ή μη ιθαγενές
               
               
                  
                     14